open-index/open-wikipedia-markdown huggingface dataset:
Venemaa opositsiooni koalitsioon

**Koalitsioon "Venemaa Eest Ilma Omavolita ja Korruptsioonita"** (vene keeles Коалиция "За Россию без произвола и коррупции") oli liberaalsete poliitiliste organisatsioonide koalitsioon Venemaal. 

Demokraatlike jõudude koalitsiooni loomisest teatati 2010. aasta septembris pressikonverentsil Moskvas. Koalitsiooni liidriteks said Mihhail Kasjanov, Boriss Nemtsov, Vladimir Rõžkov ja Vladimir Milov. 

## Koalitsiooni koosseis
Koalitsiooni koosseisu kuulus neli poliitilist organisatsiooni, kuid eelnevalt peeti läbirääkimisi ka mitme teise parteiga. Erimeelsuste tõttu ei liitunud koalitsiooniga Garri Kasparovi juhitud Ühinenud Kodanikerinne ja Jabloko. 

Pravoje Deloga läbirääkimisi ei peetudki, kuna parteid peeti Kremli projektiks. Pravoje Delo kaasesimees Leonid Gozman kommenteeris 16. septembril, et näeb uues demokraatlikus koalitsioonis liitlast, kuid kahtles, et neil lastakse parteina registreeruda.

Koalitsiooni kuulusid 4 poliitilist organisatsiooni:
*Venemaa Rahvademokraatlik Liit (liider Mihhail Kasjanov)
*Venemaa Vabariiklik Partei (liider Vladimir Rõžkov)
*Ühendatud Demokraatlik Liikumine "Solidaarsus" (esindaja Boriss Nemtsov)
*Poliitiline liikumine Demokraatlik Valik (liider Vladimir Milov)

## Koalitsiooni esimene miiting

9. oktoobril 2010 toimus Moskvas Bolotnaja väljakul opositsiooni koalitsiooni esimene miiting. See oli linnavõimude poolt sanktsioneeritud. Miitingul nõuti ausaid valimisi, jõustruktuuride omavoli keelustamist, vaba meediat ja  kohtupidamise Mihhail Hodorkovski üle lõpetamist. Ka lubati 2011. aastal esitada 2012. aasta Venemaa presidendivalimistel demokraatlike jõudude ühiskandidaat.

## Partei loomine
9. oktoobril 2010 toimunud koalitsiooni korraldustoimkonna koosolekul otsustati luua partei – Rahvavabaduse Partei. Sama aasta detsembris toimus Moskvas partei asutamiskongress. Meedias ilmusid pealkirjad "Venemaa opositsioon ühines parteiks". Mihhail Kasjanov teatas, et kui parteid ei registreerita, siis jätkab opositsioon poliitilist võitlust koalitsioonina.

2011. aasta mais esitas Rahvavabaduse Partei (akronüüm PARNAS) taotluse Venemaa justiitsministeeriumile partei registreerimiseks, mida ei rahuldatud. 2012. aasta juunis ühines Rahvavabaduse Partei Venemaa Vabariikliku Parteiga (RPR). Kahe partei ühinemine vormistati sellisel viisil, et PARNAS-i liikmed astusid RPR-i liikmeks ja RPR muutis enda partei nime. Uus nimi: Venemaa Vabariiklik Partei – Rahvavabaduse Partei (lühend RPR–PARNAS).

## Viited

## Välislingid

*Оппозиция провела первый разрешенный митинг. youtube.com, 10. oktoober 2010
Mihkel Fuhrmann

**Mihkel Fuhrmann** (15. märts 1823, Pööravere mõis, Pärnumaa – märts 1873, Nohtuisk, Jakuutia) oli teadaolevalt esimene eestlasest maadeuurija. Ta töötas aednikuna Middendorffidele kuulunud Pööravere mõisas. Alexander Theodor von Middendorffi üliõpilaspäevil sai Fuhrmannist tema teener ning hiljem abiliseks ekspeditsioonidel. Ta saatis Middendorffi retkedel Taimõrile ja Ida-Siberisse ning Ohhoota mere rannikule. Samuti osales ta hilisematel ekspeditsioonidel. Ta kogus zooloogilisi ja botaanilisi materjale, mineraale ja kivistisi, mis asuvad nüüd Peterburis.

## Autasud
* Püha Anna IV järgu orden

## Viited
Louwsburg

**Louwsburg** on linn Lõuna-Aafrika Vabariigis KwaZulu-Natali provintsis Zululandi ringkonnas.

Louwsburg on asutatud 1920. aastal.

Lõuna-Aafrika Vabariigi 2011. aasta rahvaloenduse andmetel oli Louwsburgi elanikest mustanahalisi aafriklasi 96,87%, valgeid 2,24%, India või Aasia päritolu inimesi 0,44%, värvilisi 0,34% ja teisi 0,12%. Suulu keelt pidas emakeeleks 94,39%, afrikaani keelt 2,07%, inglise keelt 1,45% ja ndebele keelt 1,15%.

## Galerii

Pilt:Avenuestraat, Louwsburg.jpg
Pilt:Ned Geref Kerkgebou, b, Louwsburg.jpg


## Viited
Andersen

**Andersen** võib tähendada järgmist:
*Andersen (perekonnanimi)
*(2476) Andersen, asteroid
*...

## Vaata ka
*Anderson
Clanwilliam

**Clanwilliam** on linn Lõuna-Aafrika Vabariigis Lääne-Kapimaa provintsis West Coasti ringkonnas, Cederbergi valla halduskeskus.

Asula on rajatud 1806. aastal ja kandis esialgu nime **Jan Disselvlei**. Praeguse nime sai Clanwilliam 1814. aastal ja linnaõigused omandas 1901. aastal.

Lõuna-Aafrika Vabariigi 2011. aasta rahvaloenduse andmetel oli Clanwilliami elanikest värvilisi 68,50%, mustanahalisi aafriklasi 22,65%, valgeid 7,66%, India või Aasia päritolu inimesi 0,47% ja teisi 0,72%. Afrikaani keelt pidas emakeeleks 77,68% inimestest, sotho keelt 9,24%, koosa keelt 7,78% ja inglise keelt 2,32%.

## Galerii

Pilt:Clanwilliam Dam 2005.jpg
Pilt:Clanwilliam, Western Cape - Anglican Rectory, 37 Main Street.JPG
Pilt:Old Gaol, Clanwilliam.jpg
Pilt:Gereformeerde Kerk, Clanwilliam.jpg


## Viited
Ntuzuma

**Ntuzuma** on linn Lõuna-Aafrika Vabariigis KwaZulu-Natali provintsis eThekwini linnaringkonnas.

Lõuna-Aafrika Vabariigi 2011. aasta rahvaloenduse andmetel oli Ntuzuma elanikest mustanahalisi aafriklasi 99,46%, India või Aasia päritolu inimesi 0,17%, värvilisi 0,16%, valgeid 0,08% ja teisi 0,13%. Suulu keelt pidas emakeeleks 91,58%, inglise keelt 2,30%, ndebele keelt 1,62% ja koosa keelt 1,62%.

## Galerii

Pilt:Hendrik van den Berg - NTUZUMA Magistrate's Office.jpg
Pilt:Ntuzuma township, South Africa.jpg


## Viited
Tööväärtused

**Tööväärtusteks** loetakse nii töö eest saadavatele hüvedele omistatud olulisust kui ka mitmesuguseid sotsiaalselt ihaldatud töötamise aspekte. Tööväärtuste uurijad  liigitavad neid eri motiveerivate tegurite põhjal ehk töö tegemise eest oodatavate hüvede iseloomu kaudu. Tavapärased ehk instrumentaalsed tööväärtused osutavad töö tegemise eest saadavatele töövälistele tasudele või hüvedele. Oma olemuselt on need vahendväärtused ja kujutavad endast tööväliseid tasusid (võimalus omandada positsioon ühiskonnas, suur sissetulek, karjääritegemise võimalused, elukutsega kaasnev prestiiž). Ekspressiivsed ehk eneseväljenduslikud väärtused tulenevad töö tegemisega kaasnevatest hüvedest (töö huvitavus ja loomingulisus, töötamisega kaasnevad enesearendamise võimalused). Sotsiaalsete väärtuste (töötamine meeldivas kollektiivis) alla arvestatakse sageli ka ühistel huvidel baseeruvad ehk altruistlikud väärtused (aidata teisi, panustada ühiskonna heaks).
Eestis on uuritud nii väärtuste struktuuri kui väärtuste hierarhiaid. 
Saarniit nimetab siirdeaja Eestis asetleidnud väärtustemuutust väärtusteadvuse individualistlikuks pragmatiseerumiseks.

## Viited
Darling (LAV)

**Darling** on linn Lõuna-Aafrika Vabariigis Lääne-Kapimaa provintsis West Coasti ringkonnas Swartlandi vallas.

Asula on rajatud 1853. aastal. Darling on saanud nime Kapi koloonia leitnant-kuberneri Charles Henry Darlingi järgi. Linnaõigused sai Darling 1955. aastal.

Lõuna-Aafrika Vabariigi 2011. aasta rahvaloenduse andmetel oli Darlingi elanikest värvilisi 81,9%, mustanahalisi aafriklasi 8,6%, valgeid 8,1%, India või Aasia päritolu inimesi 0,4% ja teisi 1,0%. Afrikaani keelt pidas emakeeleks 85,4%, inglise keelt 6,2%, koosa keelt 5,7% ja teisi keeli 2,7%.

## Galerii

Pilt:Darling WC.jpg
Pilt:South Africa-Western Cape-Darling-Welcome01.jpg


## Viited
Aberdeen (LAV)

**Aberdeen** on linn Lõuna-Aafrika Vabariigis Ida-Kapimaa provintsis Sarah Baartmani ringkonnas Dr Beyers Naudé vallas.

Aberdeen on rajatud 1856. aastal, linnaõigused sai 1858. aastal. Aberdeen on saanud nime Šotimaal asuva Aberdeeni linna järgi.

Lõuna-Aafrika Vabariigi 2011. aasta rahvaloenduse andmetel oli Aberdeeni elanikest värvilisi 73,0%, mustanahalisi aafriklasi 19,4%, valgeid 6,7%, India ja Aasia päritolu inimesi 0,4% ja teisi 0,4%. Afrikaani keelt pidas emakeeleks 80,7% inimesi, koosa keelt 15,5%, inglise keelt 2,2% ja teisi 1,0%.

2023. aastal tehti ettepanek nimetada Aberdeen ümber Camdebooksiks. 2024. aastal lükkas kunsti- ja kultuuriminister Gayton McKenzie selle ettepaneku tagasi.

## Galerii

Pilt:Straattoneel Aberdeen.jpg
Pilt:Aberdeen, Eastern Cape building.jpg


## Viited
Karl Lõhmus

**Karl Lõhmus** VR II/3 (27. september/9. oktoober 1891 Laiksaare vald, Pärnumaa – 10. november 1936 Laiksaare vald) oli eesti põllumees ja sõjaväelane (nooremseersant, 1940).

Töötas tislerina, teenis alates 1913 Vene sõjaväes ja osales Esimeses maailmasõjas. Vabadussõjas osales märtsist 1919 Pärnu kaitsepataljonis, maist 1919 9. jalaväepolgus (jaoülem, nooremallohvitser). Võitles Vabadussõjas Narva rindel. Autasustatud vapruse eest II liigi 3. järgu Vabadusristiga 1920 ning tasuta maaga elupõliseks kasutamiseks. Saadud maale rajas Pärnumaal Laiksaare vallas Urissaare külas Lehtmetsa talu. VRVÜ Pärnu osakonna liige.

II liigi 3. järgu Vabadusrist (diplom 11. juunist 1920: 9 jalaväe polgu nooremale alamohvitserile Karl Juhani p. Lõhmus'ele, hinnates vahvust, mis Teie ülesnäitanud lahingutes 12 septembril 1919 a. Novo-Pjätnitskoje küla all ja 27 novembril 1919 a. Sala poolmõisa juures).

Abikaasa Helmi-Ottilie Tammann (1902–1976), lapsed Valve-Lovise Soovik (1926–2007), Kaljo-Johannes Lõhmus (1927–1935), Arnold-Voldemar Lõhmus (*1928), Meta-Miralda Uusma (1933–1994).

Suri haiguse tagajärjel. Maetud Häädemeeste luteri kalmistule. Haud tähistatud kalmistu stendil.
Osterwald

**Osterwald** on vald Saksamaal Alam-Saksi liidumaal Grafschaft Bentheimi kreisis. Kuulub valdade ühendusse Samtgemeinde Neuenhaus.

Valla osad on Osterwald, Alte Piccardie ja Hohenkörben (Veldhauseni kihelkond). Valla pindala on 33,38 km². 31. detsembril 2015 elas seal 1172 inimest.

Osterwaldis on kaks oja: Soermannsbecke ja Böltbecke, mis voolavad Leesse.

## Ajalugu

Nime *Osterwald* on esmamainitud 14. sajandi dokumentides.

## Majandus

Osterwaldi majanduslik tugisammas on põllumajandus ja selle järgmine kõige olulisem elatusallikaks on naftatööstus. Lisaks sellele leidub palju väiksemaid ettevõtteid, nagu  puusepatöökoda, autokool ja kingapood. Kunagi oli naftatööstus valla suurim majanduslik tegur. Sel ajal ehitati ka ujula, mille lagi langes sisse; sellest ajast seda enam ei kasutata.

## Sport

Jalgpalliväljaku kõrval, mida kasutab BCO n.e.V. (Bolz Club Osterwald), on ka spordisaal, kus mängitakse võrkpalli, käsipalli, korvpalli ja jalgpalli.

## Rahvastik

Mõned kohalikud inimesed, peamiselt vanemad, kõnelevad ikka veel alamsaksa keelt.

## Kultuur

Osterwaldis on naftamuuseum ja talumuuseum. Küla kogukonnamajas jagavad teatrietenduste või lastemuusikalidega ruumi pulmad ja teised pidustused.

Osterwald on ka lemmikkoht, kuhu inimesed tulevad ja mängivad piirkondlikku mängu *Kloatscheeten*, mis hõlmab meeskondi, kes veeretavad väikest puidust pliisüdamikuga ketast piki maanteid.

## Viited
Rühma nõukogude kirjanike kiri Solženitsõnist ja Sahharovist

**Rühma nõukogude kirjanike kiri Solženitsõnist ja Sahharovist** (vene keeles Письмо группы советских писателей о Солженицыне и Сахарове), ka **Kiri ajalehe Pravda toimetusse** (Письмо в редакцию газеты «Правда»), oli rühma tuntud nõukogude kirjanike avalik kiri seoses A. Solženitsõni ja A. Sahharovi nõukogudevastase tegevuse ja sõnavõttudega. Avaldati ajalehes Pravda 31. augustil 1973. 

Kiri lõpeb sõnadega: "seesuguste inimeste, nagu Sahharovi ja Solženitsõni käitumine, kes laimavad meie riiklikku ja ühiskondlikku korda, püüavad sünnitada usaldamatust Nõukogude riigi rahuarmastava poliitika vastu ja sisuliselt kutsuvad üles Läänt jätkama "külma sõja" poliitikat, ei saa äratada mingeid muid tundeid peale sügava põlguse ja hukkamõistu." 

Kirjale kirjutasid alla: Tšõngõz Ajtmatov, Juri Bondarev, Vassil Bõkav, Rassul Hamzatov, Oless Gontšar, Nikolai Gribatšov, Sergei Zalõgin, Valentin Katajev, Alim Kešokov, Vadim Koževnikov, Mihhail Lukonin, Georgi Markov, Ivan Melež, Sergei Mihhalkov, Sergei Narovtšatov, Vitali Ozerov, Boriss Polevoi, Afanassi Salõnski, Sergei Sartakov, Konstantin Simonov, Sergei Smirnov, Anatoli Sofronov, Mihhail Stelmahh, Aleksei Surkov, Nikolai Tihhonov, Mirzo Tursunzoda, Konstantin Fedin, Nikolai Fedorenko, Aleksandr Tšakovski, Mihhail Šolohhov, Stepan Štšipatšjov.

## Viited
Vaalbank

**Vaalbank** on linn Lõuna-Aafrika Vabariigis Mpumalanga provintsis Nkangala ringkonnas Dr JS Moroka vallas.

Lõuna-Aafrika Vabariigi 2011. aasta rahvaloenduse andmetel oli Vaalbanki elanikest mustanahalisi aafriklasi 98,88%, India või Aasia päritolu inimesi 0,62%, värvilisi 0,18%, valgeid 0,02% ja teisi 0,28%. Pedi keelt pidas emakeeleks 57,96% inimesi, ndebele keelt 15,72%, tsonga keelt 6,98%, sotho keelt 6,20%, tsvana keelt 6,20%, suulu keelt 2,97% ja inglise keelt 0,99%.

## Galerii

Pilt:Main Street VBK.jpg
Pilt:Vaalbank Magistrate Court.jpg


## Viited
Oleksandr Kuts

**Oleksandr Kuts** (ukraina keeles *Олександр Іванович Куць*; sündinud 6. augustil 1976 Tšernihivi oblast) on Ukraina sõjaväelane ja riigiametnik. 

## Teenistus
Ta oli alates 22. juunist 2018 Donetski oblasti administratsiooni juht. 

Alates 19. juulist 2022 juhib ta SBU Harkivi oblasti peavalitsust.

## Viited
Komani

**Komani** (kuni 2016. aastani **Queenstown**) on linn Lõuna-Aafrika Vabariigis Ida-Kapimaa provintsis, Chris Hani ringkonna ja Enoch Mgijima valla halduskeskus.

Linn on asutatud 1853. aastal ja saanud Queenstowni nime kuninganna Victoria auks.

Lõuna-Aafrika Vabariigi 2011. aasta rahvaloenduse andmetel oli Komani elanikest mustanahalisi aafriklasi 81,8%, värvilisi 10,0%, valgeid 6,5%, India või Aasia päritolu inimesi 1,1% ja teisi 0,6%. Koosa keelt pidas emakeeleks 75,2%, afrikaani keelt 13,8%, inglise keelt 7,3% ja teisi keeli 3,7%.

## Galerii

Pilt:Churches-QUEENSTOWN-St-Michael-and-All-Angels-Anglican-Church.jpg
Pilt:Queenstown Aerial View.JPG
Pilt:Venus and Golden City.jpg
Pilt:Queensway Shopping Centre.JPG


## Viited
Ideaal

**Ideaal** on esteetikas, eetikas ja teadusfilosoofias eeskujuks oleva täiuslikkuse kehastus. 

Immanuel Kanti ja Friedrich Schilleri jaoks oli ideaal individuaalne idee. Mõlemad kasutavad seda esteetika ja praktilise eetika kontekstis. 

Georg Wilhelm Friedrich Hegel kasutab ideaali mõistet ainult seoses kaunite kunstidega: ideaal on absoluutse idee meeleline esitus. 

Paul Lorenzen nimetab ideaalseks püüdlust sotsiaalse normi poole, mida pole võimalik täielikult teostada. Ideaali mõistab ta sellele lähenemise kriteeriumina. 

## Kirjandus
* *Ideal.* In: Jürgen Mittelstraß (Hrsg.): *Enzyklopädie Philosophie und Wissenschaftstheorie.* Band 3: *G – Inn.* 2., neubearbeitete und wesentlich ergänzte Auflage. Metzler, Stuttgart u. a. 2008, ISBN 978-3-476-02102-1.
* *Ideal.* In: Hans Jörg Sandkühler (Hrsg.): *Europäische Enzyklopädie zu Philosophie und Wissenschaften.* Band 2: *F – K.* Meiner, Hamburg 1990, ISBN 3-7873-0983-7.
Krimulda kirikumõis

**Krimulda kirikumõis** (saksa keeles *Pastorat Kremon*, läti keeles *Krimuldas mācītājmuiža*) oli kirikumõis Liivimaal Riia kreisis Krimulda kihelkonnas. Kirikumõisa hoone on suure kultuuriväärtusega ehitis. 

## Viited
Eikaži mõis

**Eikaži mõis** (saksa keeles *Eikasch*, läti keeles *Eikažu muiža*) oli rüütlimõis, hiljem Bīriņi kõrvalmõis Liivimaal Riia kreisis Krimulda kihelkonnas.
Jērkule mõis

**Jērkule mõis** (saksa keeles *Jerkull*, läti keeles *Jērkules muiža*) oli rüütlimõis, hiljem riigimõis Liivimaal Riia kreisis Krimulda kihelkonnas.
Pabaži mõis

**Pabaži mõis** (saksa keeles *Pabbasch*, läti keeles *Pabažu muiža*) oli rüütlimõis, hiljem riigimõis Liivimaal Riia kreisis Krimulda kihelkonnas.
Ķizbele mõis

**Ķizbele mõis**, ka **Rāmava mõis** (saksa keeles *Kipsal*, ka *Rammenhof*, läti keeles *Ķizbeles muiža*, ka *Rāmavas muiža*) oli rüütlimõis, hiljem Krimulda kõrvalmõis Liivimaal Riia kreisis Krimulda kihelkonnas.

## Ajalugu
1801. aastal pantis mõisa Johann Wilhelm Krause, seal sündis tema poeg Hermann Krause.
Armuallikas

**Armuallikas** (ka **Veriläte**) on allikas Valga maakonnas Otepää vallas Nüpli külas. Allikas jääb Otepää looduspargi alale. Allikas on tunnistatud ürglooduse objektiks.

Allikast alguse saav oja voolab Pühajärve.

## Viited

## Välislingid
*
Arula Emaläte

**Arula Emaläte** (ka **Emaläte**, **Peraläte**) on allikas Valga maakonnas Otepää vallas Arula külas. Allikas jääb Otepää looduspargi alale. Allikas on tunnistatud ürglooduse objektiks.

Fr. R. Kreutzwald arvas, et Emalättest saab alguse Väike Emajõgi.

Allika vooluhulk on 7 l/s (augustis 1998).

## Viited

## Välislingid
*
Stipulatsioon

**Stipulatsioon** (ld *stipulatio*) oli Vana-Rooma õiguses kasutatav verbaalne leping, mis seisnes suulises lubaduses täita teatav kohustus.

## Sõlmimine
Stipulatsioon sõlmiti kreeditori (*creditor*) ehk võlausaldaja ja deebitori (*debitor*) ehk võlgniku vahel. Verbaalsete lepingute puhul lasi üks pool endale lubaduse anda ja teine pool lubas seda. Leping oli sõlmitud, kui kreeditor küsis deebitorilt küsimuse ning deebitor vastas nõutavate sõnadega. Näiteks küsis kreeditor deebitorilt "Kas lubad?" ning deebitor oli kohustatud vastama "Luban". Või kreeditor küsis "Kas teed?" ning deebitor vastas "Teen". Vanimal ajal olid taolised vorminõuded väga ranged, kuid hiljem võis stipulatsiooni sõlmida ükskõik milliste sõnadega, sealjuures võis seda teha ka mõnes muus keeles. Lisaks ei olnud oluline, et lepingu osapooled räägiksid sama keelt, vaid oli tähtis, et esitatud küsimusele vastati õigesti.

## Tähtsus
Stipulatsioon oli Vana-Roomas oluline, sest stipulatsiooni teel fikseeriti mitmesuguseid pooltevahelisi kokkuleppeid. Võlausaldajale oli stipulatsioon kasulik leping, sest võlgnik oli kohustatud täpselt kinni pidama sellest, mida ta võlausaldajale lubas, hiljem ei olnud lubaduse sisus võimalik muudatusi teha.

## Leppetrahv
Stipulatsiooni teel oli võimalik kokku leppida eri tehingutes, nt leppetrahvis (*stipulatio poenae*). Leppetrahv Vana-Rooma õiguses oli samuti verbaalne leping, mille kohaselt poolte kokkuleppe tulemusena kohustus üks pool teisele poolele maksma teatud trahvisumma mingi teo sooritamise või mittesooritamise korral või ka, kui kohustus oli mittetäidetud või mitteõigeaegselt täidetud. Väga oluline leppetrahvi funktsioon oli survestada võlgnikku kohustust tasuma nii, et see ei muutuks võlgnevuseks ja oleks seega õigeaegselt tasutud. Lisaks oli leppetrahv ainus võimalus, kuidas tagada mittevaraline huvi mingi konkreetse eseme või tegevuse vastu.

## Stipulatsiooni mõiste Eesti õiguses
Eesti õiguses ei ole stipulatsiooni teel võimalik lepingut sõlmida, sest puudub kohustus lepingu sõlmimisel sõnada kindlaid sõnu, nagu seda pidi tegema Vana-Roomas. Eesti õiguse kohaselt on lepingut võimalik sõlmida suuliselt, kuid verbaalset lepingut tuleb eristada suulisest lepingust ja seega ei ole need samastatavad.

## Viited
Hundiallikas

**Hundiallikas** on allikas Tartu maakonnas Peipsiääre vallas Peatskivi külas Alatskivi ürgoru veerul endise Peatsekivi (Peatskivi) veski lähedal. Allikas jääb Alatskivi maastikukaitsealale. Allikas on tunnistatud ürglooduse objektiks.

## Viited

## Välislingid
*
Hõbeda allikas

**Hõbeda allikas** on allikas Pärnu maakonnas Lääneranna vallas Hõbeda külas Allika talu alal. Allikas on tunnistatud ürglooduse objektiks.

## Viited

## Välislingid
*
Illi allikad

**Illi allikad** on allikad Võru maakonnas Võru vallas Illi külas. Allikad on tunnistatud ürglooduse objektiks.

Allikad toidavad Raudoja.

## Viited

## Välislingid
*
Ulundi

**Ulundi** on linn Lõuna-Aafrika Vabariigis KwaZulu-Natali provintsis, Zululandi ringkonna ja Ulundi valla halduskeskus.

Ulundi asutati 1873. aastal suulude riigi pealinnana. 1879. aastal toimus Ulundi lähedal Briti vägede ja suulude vahel Ulundi lahing, milles suulude vägi puruks löödi.

1980–1994 oli Ulundi KwaZulu bantustani pealinn.

1994–2004 oli Ulundi KwaZulu-Natali provintsi halduskeskus.

Lõuna-Aafrika Vabariigi 2011. aasta rahvaloenduse andmetel oli Ulundi elanikest mustanahalisi aafriklasi 98,88%, värvilisi 0,29%, valgeid 0,24%, India või Aasia päritolu inimesi 0,15% ja teisi 0,43%. Suulu keelt pidas emakeeleks 93,39% inimesi, inglise keelt 2,58% ja ndebele keelt 1,14%.

## Viited
Isterberg

**Isterberg** on vald Grafschaft Bentheimi kreisis Alam-Saksimaal, mis tekkis 1970. aastatel kahe endise valla Wengseli ja Neerlage liitumisel. See asub Bad Bentheimi ja Nordhorni vahel ning kuulub valdade ühendusse Samtgemeinde Schüttorf. Valla pindala on 20,28 km². 31. detsembril elas seal 566 inimest.

Tegelik külakeskus puudub. Nimekaimust küngas Isterberg kõrgusega 68 m on üks viimaseid Teutoburgi metsa jäänukeid. Vallas on kohalik NMKÜ (CVJM Isterberg-Quendorf), mis on mitte ainult noorte, vaid ka täiskasvanute ja vanemate kodanike kohtumiskohaks. Veelgi enam, vallas on loodud ka *Landjugend* ("Maanoored"). *Landjugend* korraldab muu hulgas iga-aastast telkimisfestivali, mis on tuntud kogu vanas Bentheimi krahvkonnas. Väikeses vallas on ka oma vabatahtlik tuletõrje salk, millest paljud vabatahtlikud osa võtavad.

Teutoburgi metsa kaugeim jäänuk ei ole Isterberg, vaid see lõpeb Bad Bentheimi eemalolevas keskuses Gildehausis. Väljudes sealt, minnes Hollandi suunas, lõpevad metsa viimased puud. Siiski peaks eeldama, et Teutoburgi mets ulatus kord *Fürstlicher Buschini* (Vürstlik põõsas), mis asub Bardeli põllumajandusvallas.

Isterbergis on ka tasuta väliujula.

## Viited
Kassinurme allikad

**Kassinurme allikad** on allikad Jõgeva maakonnas Jõgeva vallas Patjala ja Painkülas Kassinurme linnuse juures. Allikad on tunnistatud ürglooduse objektiks.

Kassinurme allikatest on tähtsaimad **Raja-**, **Külm-**, **Keev-** ja **Mustallikas**.

## Viited

## Välislingid
*
Hinnioru allikas

**Hinnioru allikas** (ka **Kahrila allikas**) on allikas Võru maakonnas Rõuge vallas Nursi külas Kahrila järve kaldal Hinni kanjonis. Allikas jääb Haanja looduspargi alale. Allikas on tunnistatud ürglooduse objektiks.

Allika vesi toidab Enni oja.

## Viited

## Välislingid
*
Engden

**Engden** on vald Saksamaal Alam-Saksi liidumaal Grafschaft Bentheimi kreisis.

Valla pindala on 44,29 km². 31. detsembril 2015 elas seal 431 inimest.

Engden asub Nordhorni ja Schüttorfi vahel. See kuulub valdade ühendusse *(Samtgemeinde)* Schüttorf.

## Kultuur ja vaatamisväärsused

Katholische Kirche Abt St. Antonius (kirik) ehitati 1899. aastal uusromaanika tellisehitisena.

Dobbe laohoone võib olla ehitatud 1800. aasta paiku ja on öeldavasti Loode-Saksamaa vanim säilinud maapiirkonna viljadestileerimise hoone ning on sellisena oluline tööstusmälestis.

## Majandus ja taristu

Autobahnid A 31 ja A 30 asuvad 6 km vallast ja on kergesti ligipääsetavad.

## Kurioosum

Engdeni lapsed lähevad kooli või lasteaeda Emsbürenis, teises kreisis.

## Viited

## Välislingid

* Valdade ühenduse veebileht
Konsa allikas

**Konsa allikas** (ka **Konsa läte**, **Konsu allikas**) on allikas Põlva maakonnas Kanepi vallas Prangli külas Konsaveski (Konsuveski) talu alal. Allikas on tunnistatud ürglooduse objektiks.

## Viited

## Välislingid
*
Kavilda ohvriallikas

**Kavilda ohvriallikas** (ka **(Mõisanurme) Käve läte**, **(Mõisanurme) Kave läte**) on ohvriallikas Tartu maakonnas Elva vallas Mõisanurme külas Kavilda ürgoru veerul. Allikas on tunnistatud ürglooduse objektiks. Ohvriallikast 2 km lõunas asub Soova Veskiallikas.

## Viited

## Välislingid
*
*Mõisanurme Kave läte Hiite Maja SA andmekogus

## Välislingid
*
Ceres (LAV)

**Ceres** on linn Lõuna-Aafrika Vabariigis Lääne-Kapimaa provintsis Cape Winelandsi ringkonnas, Witzenbergi valla halduskeskus.

Ceres on asutatud 1854. aastal, linnaõigused sai 1864. aastal.

29. septembril 1969 sai Ceres maavärina tagajärjel raskesti kannatada.

Lõuna-Aafrika Vabariigi 2011. aasta rahvaloenduse andmetel oli Ceresi elanikest värvilisi 61,4%, mustanahalisi aafriklasi 28,7%, valgeid 8,5%, India või Aasia päritolu inimesi 0,4% ja teisi 1,0%. Afrikaani keelt pidas emakeeleks 70,2% inimesi, koosa keelt 23,0%, sotho keelt 2,9%, inglise keelt 2,1% ja teisi keeli 1,9%.

## Galerii

Pilt:Ceres town.jpg
Pilt:Togryers Museum, Ceres.jpg


## Viited
Nieuwoudtville

**Nieuwoudtville** on linn Lõuna-Aafrika Vabariigis Põhja-Kapimaa provintsis Namakwa ringkonnas Hantami vallas.

Nieuwoudtville on asutatud 1897. aastal. Linn on saanud nime Nieuwoudt'i perekonna järgi, kellele kuulunud maale linn rajati.

Lõuna-Aafrika Vabariigi 2011. aasta rahvaloenduse andmetel oli Nieuwoudtville'i elanikest värvilisi 80,55%, mustanahalisi aafriklasi 8,98%, valgeid 8,22%, India või Aasia päritolu inimesi 1,62% ja teisi 0,62%. Afrikaani keelt pidas emakeeleks 95,05% inimesi ja inglise keelt 3,07%.

## Galerii

Pilt:Church Hall, Dutch Reformed Church. Nieuwoudtville, Northern Cape.JPG
Pilt:VanRhyns-Pass P1010232.JPG
Pilt:Nieuwoudtville Wasserfall P1010249.JPG


## Viited
Franschhoek

**Franschhoek** on linn Lõuna-Aafrika Vabariigis Lääne-Kapimaa provintsis Cape Winelandsi ringkonnas.

Franschhoeki rajati 1688. aastal, kui piirkonda asus elama 176 hugenotti.

Hollandi keeles tähendab Franschhoek 'prantsuse nurk'.

Lõuna-Aafrika Vabariigi 2011. aasta rahvaloenduse andmetel oli Franschhoeki elanikest värvilisi 52,04%, mustanahalisi aafriklasi 41,47%, valgeid 5,13%, India või Aasia päritolu inimesi 0,44% ja teisi 0,91%. Afrikaani keelt pidas emakeeleks 56,48% inimesi, koosa keelt 30,87%, inglise keelt 4,85% ja sotho keelt 2,97%.

## Galerii

Pilt:Franschhoek May 2018.jpg
Pilt:NG kerk Franschhoek 2012.jpg
Pilt:Franschhoek (South Africa).jpg
Pilt:Town Hall, Franschhoek-002.jpg


## Viited
Humansdorp

**Humansdorp** on linn Lõuna-Aafrika Vabariigis Ida-Kapimaa provintsis Sarah Baartmani ringkonnas Kouga vallas. Linn asub India ookeani rannikust ligikaudu 15 km kaugusel.

Humansdorp on asutatud 1849. aastal. Humansdorp on saanud nime kohaliku kirikukoguduse asutajate Johannes Jurie Humani ja Matthys Gerhardus Humani järgi. Linnaõigused sai Humansdorp 1906. aastal.

Lõuna-Aafrika Vabariigi 2011. aasta rahvaloenduse andmetel oli Humansdorpi elanikest värvilisi 54,3%, mustanahalisi aafriklasi 38,0%, valgeid 6,7%, India või Aasia päritolu inimesi 0,3% ja teisi 0,6%. Afrikaani keelt pidas emakeeleks 63,1% inimesi, koosa keelt 31,4%, inglise keelt 2,6% ja teisi keeli 2,9%.

## Galerii

Pilt:Museum Humansdorp.jpg
Pilt:NG kerkgebou Humansdorp.jpg
Pilt:Humansdorp Station c.JPG


## Viited
Tantsutrupp

**Tantsutrupp** (inglise keeles *dance troupe*) ehk **tantsuansambel** (saksa keeles *Tanzensemble*) ehk **tantsurühm** ehk **tantsukollektiiv** on tantsu valdkonnas koreograafi juhtimisel tegutsev tantsijate rühm.

Tantsutrupp võib tegutseda iseseisva majandusüksuse või suurema organisatsiooni, näiteks ooperi- või draamateatri osana.

Tantsutrupi liikmetel võib olla erinevaid rolle: näiteks kunstiline juht (*artistic director*), kunstnik (*artist*), koreograaf (*choreographer*), tantsija (*dancer*), haridusprojektide korraldaja (*education administrator*), tehnik (*theatrical technician*), klienditeenindaja (*receptionist*), turundusjuht (*marketing manager*), finantsjuht (*finance manager*), repetiitor (*répétiteur*), inspitsient (*stage manager*), produtsent (*producer*), valguskunstnik (*lighting designer*), kostüümikunstnik (*costume designer*), direktor (*general manager*), juhatuse liige (*member of the board of directors*).

## Vaata ka
* tantsutruppide loend
Ühine nimetaja

**Ühine nimetaja** (saksa keeles *Gemeinsamer Nenner*, inglise keeles *Common Denominator*) on keeles metafoor omaduste kokkulangevuse, näiteks isikute rühma liikmete ühiste huvide tähistamiseks.

Metafoor 'ühine nimetaja' viitab matemaatikas harilike murdude liitmiseks vajaliku ühise nimetaja leidmisele.
Quendorf

**Quendorf** on vald Saksamaal Alam-Saksi liidumaal Grafschaft Bentheimi kreisis.

Seal ei ole keskset küla. Vald koosneb mitmest asulast ja hajali talust. 1971. aastal ühines Quendorf koos Drievordeni (liitus Engdeniga 1974. aastal), Engdeni, Neerlage (liitus Isterbergiga 1974. aastal), Ohne, Samerni, Suddendorfi ja Wengseli (liitus Isterbergiga 1974. aastal) vallaga Schüttorfi linnaga, mille tulemusel moodustati Schüttorfi valdade ühendus. Valla pindala on 14,15 km². 31. detsembril 2015 elas seal 543 inimest.

Kui ehitati Autobahn A 30, siis tekkis väike järv, mida nüüd kasutatakse kohaliku puhkepaigana. Väike Vechte jõgi, mis suubub IJsselmeeri, lõhestab valla ala ning pakub õngitsejatele ja kanuusõitjatele võimalust tegeleda oma hobidega maalilises ümbruses.

Väikeses algkoolis õpib nii Quendorfi kui ka naabervallas Isterbergis elavaid lapsi. Vallas toimub iga-aastane laskefestival, mida korraldab valla laskurite klubi.

## Viited
Matra Vahruševa

**Matra Vahruševa** (Матра Вахрушева; ametlikult **Matrjona Vahruševa**; Матрена Панкратьевна Вахрушева; 12. aprill 1918 Harmpavõli küla, Tobolski maakond (tänapäeval Kondinskoje rajoon, Handi-Mansi Jugra autonoomne ringkond) – 1. jaanuar 2000 Peterburi) oli mansi keeleteadlane ja kirjanik.

Koolis sundis õpetaja teda muutma eesnime Matrjonaks. Ta lõpetas 1938. aastal Ostjako-Vogulskis (tänapäeval Hantõ-Mansiiskis) pedagoogikakooli ja asus 1939. aastal õppima Leningradi Põhjarahvaste Instituuti. Blokaadi ajal oli ühe aasta Leningradis. 1943–1946 õpetas mansi keelt Hantõ-Mansiiski pedagoogikakoolis. 1947. aastal pöördus Vahruševa Leningradi tagasi õpinguid jätkama. 1952. aastal kaitses ta kandidaadiväitekirja "Формирование сложных слов мансийского языка на базе соматической лексики (на материалах кондинского диалекта". Ta töötas 46 aastat õppejõuna A. I. Herzeni nimelises Leningradi Pedagoogilises Instituudis. Ta on avaldanud (koos abikaasa A. M. Balandiniga) uurimuse "Мансийский язык" ('Mansi keel', 1957). Ta koostanud mansi-vene sõnaraamatu (1959) ja kirjutanud mansikeelse aabitsa ning lugemikke.

Luuletusi hakkas ta kirjutama pedagoogikakoolis õppimise ajal. Vahruševa avaldas 1949. aastal venekeelses tõlkes autobiograafilise jutustuse "На берегу Малой Юконды" ("Väikese Jukonda ääres").

## Viited
Häpening

**Häpening** (levinud samuti kirjaviis **häppening**; inglise keeles *happening* 'sündmus; juhtumine, toimumine') on tegevuskunsti liik, milles kunstnik loob sündmuse, etenduse, milles tihti osaleb publik.

Teatrietendusest eristab häpeningi tavaliselt süžee puudumine; mingid sündmused kunstniku juhtimisel lihtsalt juhtuvad, mõjutades sellega publiku reaktsioone, mis omakorda mõjutavad häpeningi kulgu.

## Vaata ka
**[[environment]]*
*performans
*tegevuskunst

## Viited
Port Alfred

**Port Alfred** on linn Lõuna-Aafrika Vabariigis Ida-Kapimaa provintsis Sarah Baartmani ringkonnas, Ndlambe valla halduskeskus. Linn asub India ookeani rannikul Kowie jõe suudmes.

Port Alfred on asutatud Briti asunike poolt 1820. aastal. Esialgu kandis Kowie jõe läänekaldal paiknenud asula nime Port Kowie ja idakaldal paiknenud asula nime Port Frances. 1860. aastal sai linn prints Alfredi järgi nimeks Port Alfred.

Lõuna-Aafrika Vabariigi 2011. aasta rahvaloenduse andmetel oli Port Alfredi elanikest mustanahalisi aafriklasi 75,8%, valgeid 16,7%, värvilisi 6,8%, India või Aasia päritolu inimesi 0,3% ja teisi 0,4%. Koosa keelt pidas emakeeleks 71,2% inimesi, inglise keelt 14,4%, afrikaani keelt 11,4% ja teisi keeli 3,1%.

## Galerii

Pilt:Port Alfred-001.jpg
Pilt:9 2 009 0020-Settler Church-Port Alfred-s.jpg


## Viited
Kanep Kanadas

Kuni 2018. aasta oktoobrini on kanep – millele sageli viidatakse kui marihuaanale – Kanadas seaduslik ainult meditsiinilisel otstarbel ja vastava õigusakti tingimuste kohaselt. Kanepi kasvatamine on praegu Kanadas seaduslik seemnete, terade ja kiu tootmiseks ainult Health Canada välja antud litsentside alusel. 2018. aasta oktoobri keskel sai Kanadast teine riik maailmas Uruguay järel, mis on kanepi formaalselt legaliseerinud; Hollandis ei ole kanep formaalselt legaliseeritud, kuid ametivõimud taluvad ametlikult selle kasutamist.

## Allikad
Samern

**Samern** on vald Saksamaal Alam-Saksi liidumaal Grafschaft Bentheimi kreisis.

Valla pindala on 25,99 km². 31. detsembril 2015 elas seal 728 inimest.

Samern asub Nordhorni ja Steinfurti vahel, Nordrhein-Westfaleni piiril. Vald kuulub valdade ühendusse Samtgemeinde Schüttorf.

## Kultuur ja vaatamisväärsused

Mansbrügge vaatetorn, või kohalikus kõnepruugis *Piggetörnken*, oli vastavalt kohalikule legendile kunagi 14. sajandil krahvile kuuluv rahapaja. Kuid uuemad leiud näitavad, et seda hoonet kasutati tollipunktina.

### Sport

Samernis on spordiklubi SV Suddendorf-Samern 1959 e.V.

## Majandus ja taristu

Autobahn A 31 kulgeb otse läbi Samerni valla.

## Viited

## Välislingid

* Samern
* Valdade ühenduse veebileht
Transiting Exoplanet Survey Satellite

**Transiting Exoplanet Survey Satellite (TESS)** on NASA kosmoseteleskoop, mis otsib eksoplaneete, kasutades nn. transiidimeetodit. TESS viidi orbiidile 18. aprillil 2018 kanderaketiga Falcon 9 Full Thrust. Põhimissiooni jooksul peaks TESS leidma rohkem kui 20 000 uut eksoplaneeti.

TESSi põhimissiooni eesmärgiks on kahe aasta jooksul jälgida Maa läheduses asuvaid eredaid tähti ning otsida nende juurest eksoplaneete, kasutades transiidimeetodit. Plaanitud tööaja jooksul kaetakse vaatlustega 85% taevast, katmata jääb kitsas riba ekliptika piirkonnas. 
Kosmoseteleskoobil on neli ligi 10 cm läbimõõduga objektiiviga kaamerat, millega pildistatakse taevast taevapoolkerade kaupa, igal missiooni aastal pildistatakse erinevat poolkera. Taeva poolkera kaetakse 13 sektoriga, igas sektoris mõõdetakse tähti 27 päeva. Eelnevalt välja valitud tähtede heledust mõõdetakse 2 minuti pikkuste säriaegadega. Kõigi kaamerate vaatevälja jäävaid tähti mõõdetakse 30 minuti pikkuste säriaegadega.

TESSi abil suudetakse kindlaks teha Maa sarnaste eksoplaneetide läbimõõte, masse, orbiite ja planeetide keskmist tihedust. TESSi avastatud eksoplaneete võivad tulevikus uurida James Webbi kosmoseteleskoop ja muud Maal ja kosmoses asuvad teleskoobid. Kui Maal asuvad teleskoobid on peamiselt avastanud suure massiga ja oma ematähele väga lähedal tiirlevaid eksoplaneete, nn. kuumi Jupitere, siis TESS suudab tuvastada ka Maa-sarnaseid eksoplaneete, mis tiirlevad Maa-lähedaste heledate tähtede ümber. Heledate tähtede ümber tiirlevaid planeete on võimalik edaspidi põhjalikumalt uurida teiste kosmoses või Maal asuvate teleskoopidega. 

TESS tiirleb ümber Maa väga elliptilisel orbiidil, mille apogee on Kuu lähedal ja perigee jääb geosünkroonsest orbiidist kõrgemale. TESSi orbiit peaks olema stabiilne vähemalt 20 aastat.

## Viited
JetBlue

**JetBlue Airways Corporation** (NASDAQ: JBLU), lühinimega **jetBlue**, on Ameerika Ühendriikide odavlennufirma, mille peakorter asub New Yorgis Ameerika Ühendriikides. 

Lennufirma on suuruselt kuues lennufirma Ameerika Ühendriikides ja Põhja-Ameerikas suuruselt seitsmes lennufirma. JetBlue peakorter asub Long Island City naabruskonnas Queensi linnaosas New Yorgis. Lennufirma kodulennujaam on John F. Kennedy rahvusvaheline lennujaam. Lennufirmal on ka ettevõtte kontorid ka Cotttonwood Heightsis Utah' osariigis ja Orlandos Florida osariigis. 

2018. aasta mai seisuga on JetBluel 102 sihtkohta (kõige uuem neist Steamboat Springs Colorados) USAs, Mehhikos, Kariibidel, Kesk-Ameerikas ja Lõuna-Ameerikas.

## Ajalugu
JetBlue asutati 1998. aasta augustis Delawere'is. David Neeleman rajas firma 1999. aasta veebruaris nimega NewAir. JetBlue sai alguse, pakkudes odavaid lende nagu turukonkurent Southwest, kuid lennufirma püüdis ennast teistest eristada nii, et neil on meelelahutus lennukis, televiisor iga istme juures ja Sirius XM satelliitraadio. Neelemani sõnul üritab JetBlue tuua inimlikkuse õhutransporti tagasi.

## Sihtkohad
*Pikemalt artiklis: [[JetBlue sihtkohad]]*

2018. aasta mai seisuga lendab JetBlue 102 sihtkohta Põhja-, Lõuna- ja Kesk-Ameerikas; sihtkohamaad: Aruba, Bahama, Barbados, Bermuda, Colombia, Costa Rica, Dominikaani Vabariik, Ecuador, Grenada, Jamaica, Kuuba, Mehhiko, Peruu, Puerto Rico, Sint Maarten, Saint Lucia, Trinidad ja Tobago, Turksi ja Caicose saared ja Ameerika Ühendriigid.

### Koodijagamine
JetBluel on koodijagamislepingud järgmiste lennufirmadega:

* Azul Brazilian Airlines
* El Al
* Emirates
* JetSuiteX
* Lufthansa
* South African Airways

## Lennukipark
Digiõigused

**Digiõigused** on infoühiskonnale spetsiifiline osa inimõigustest, mis tõusevad esile digitehnoloogia laialdase kasutamisega tekkinud probleemidega ühiskonnas ja seal kehtivates võimu- jm suhetes.

Digiõiguste tüüpilised näited on võrguneutraalsus, pseudonüümsus, õigus unustada, platvormist sõltumatus, panoraamivabadus, koosvõimelisus jpm.

Digiõiguste eest seisavad organisatsioonid nagu Electronic Frontier Foundation, Free Software Foundation, Internet Society, European Digital Rights, Open Knowledge, Communia Association jpt.

## Vaata ka
* Digiaktivism

## Välislingid
* Euroopa deklaratsioon digiõiguste ja -põhimõtete kohta digikümnendiks. Euroopa Komisjon, 26. jaanuar 2022
Kōsuke Nakamura

**Kōsuke Nakamura** (jaapani keeles 中村 航輔 *Nakamura Kōsuke*; sündinud 27. veebruaril 1995 Tōkyō Kita linnaosas) on Jaapani jalgpallur, väravavaht.

Alates 2021. aastast mängib ta Portugali klubis Portimonense. Enne seda kuulus ta Jaapani klubide Kashiwa Reysoli ja Avispa Fukuoka koosseisu. 2017. aastal valiti ta Jaapani kõrgliiga hooaja sümboolsesse koosseisu.

## Koondisekarjäär
Jaapani jalgpallikoondises on ta mänginud 8 mängu.

## Välislingid
*National Football Teams
Kaal (kaalumisseade)

**Kaal** on seade keha massi mõõtmiseks kehale harilikult mõjuva raskusjõu kaudu. Lihtsaimat tüüpi kangkaaludel toimub mõõtmine mõõdetava massi tasakaalustamisega ühe või mitme teadaoleva massi ehk kaaluvihi vastu. Kangkaalude abil saab massi mõõta korrektselt ka erineva gravitatsioonivälja puhul. Vedrukaalu, mille tööpõhimõte seisneb jõu mõjul deformeerunud vedru pikkuse mõõtmisel, kasutamisel sõltub näit aga gravitatsioonist, olles sama massi korral maakera poolusel ja ekvaatoril erinev.
 
Võrdõlgseid kangkaale võib leida tänapäeval veel mõnest laborist. Tehnilisi mõõtmisi tehakse peamiselt mittevõrdõlgsete kangkaaludega, mille õlgade suhe on kas muutumatu (näiteks 1:10 detsimaalkaal, 1:100 sajandikkaal, 1:200, 1:500, 1:1000) või muutuv (liikuva vihiga kaalud, margapuu). Massi määramisel kasutatakse ka kaale, mis põhinevad kvartsniidi või spiraalvedru väändenurga (torsioonkaal), vedeliku rõhu (hüdrauliline kaal) või elektrijuhi takistuse mõõtmisel. Laborites kasutatakse analüütilisi kaale väikeste ainekoguste massi mõõtmiseks. Nendel kaaludel on mõõtealus läbipaistvas klaasustega kambris, et vältida ruumi õhuvoolude toimet kaalumisprotseduurile. Kaalumine uuematel analüütilistel kaaludel toimub elektromagnetilisel jõu kompenseerimise põhimõttel . Veelgi väiksemate ainekoguste kaalumiseks kasutatakse mikrokaale, millega on võimalik mõõta mikrogrammi suurusi masse. Kvartskristallmikrokaal mõõdab massi tänu kvartskristalli piesoelektrilistele omadustele.

## Ajalugu

Tõendeid kangkaalude olemasolu kohta võib leida juba I–III aastatuhandest eKr . Lihtsat mittevõrdõlgset kaalu, margapuusarnast bismarit, hakati laialdaselt kasutama ligikaudu aastal 400 eKr . Esimeseks vedrukaaluks peetakse Richard Salteri 1770. aastal loodud kaalu . Suurbritannias võeti vedrukaalud laialdaselt kasutusse pärast 1840. aasta postireformi (Uniform Penny Post), kui R. W. Winfield leiutas “küünlajalg-kaalu" kirjade ja pakkide kaalumiseks . Postitöötajate töö muutus tänu sellele palju tõhusamaks, sest uue kaaluga sai kaaluda palju kiiremini kui kangkaaludega. 1940. aastatel võeti kasutusse elektroonilisi seadmeid, mis muutsid vedrukaalude lugemise täpsemaks . Koormusandurid, väikesed sõlmed, mis muudavad rõhku (või jõudu) digitaalsignaaliks, olid olemas juba 19. sajandi lõpus, aga võeti kasutusele alles 20. sajandi lõpus, kuna muutusid piisavalt täpseks, et võtta laiemasse kasutusse .

## Viited
Laiendatud tonaalsus

**Laiendatud tonaalsus** (inglise keeles *extended tonality*) on muusikas harmoonia, mida moodustavad akordid ei ole tertsilise ülesehitusega või mis ei järgi funktsionaalharmoonia reegleid. 

Traditsioonilise tonaalse harmoonia mõningatest aspektidest loobumist võib täheldada juba 19. sajandi heliloojate, nagu näiteks Ferenc Liszti, Richard Wagneri, Johannes Brahmsi muusikas. Suhteliselt tavaliseks muutub see 20. sajandi heliloojate nagu Aleksandr Skrjabini, Arnold Schönbergi, Alban Bergi, Richard Straussi, Claude Debussy või Sergei Prokofjevi muusikas.

## Kirjandus
* Samson, Jim. 1977. Music in Transition: A Study of Tonal Expansion and Atonality, 1900-1920. New York: Norton. pp. 151–153
Martín Silva

**Martín Andrés Silva Leites** (sündinud 25. märtsil 1983 Montevideos) on Uruguay jalgpallur, kes mängib väravavahina Paraguay kõrgliiga klubis Libertad ja Uruguay jalgpallikoondises.

Silva alustas klubikarjääri 2002. aastal kodumaa klubis Defensor Sporting. Aastatel 2011–2013 mängis ta Paraguay kõrgliiga klubis Olimpia, millega tuli 2011. aastal Paraguay meistriks. 2013. aastal jõudis Olimpia Lõuna-Ameerika klubide meistrivõistlustel Copa Libertadoresel finaal, kus kaotati Brasiilia klubile Atlético Mineiro.

2013. aasta lõpus sõlmis Silva lepingu Brasiilia klubiga Vasco da Gama ja oli alates 2014. aastast Vasco da Gama põhiväravavaht.

2018. aasta detsembris naasis Silva Paraguaysse, sõlmides Libertadiga kolmeaastase lepingu.

## Koondisekarjäär
Debüüdi Uruguay rahvuskoondises tegi Silva 12. augustil 2009 sõprusmängus Alžeeria vastu.

Ta on kuulunud Uruguay koondisse 2010., 2014. ja 2018. aasta maailmameistrivõistlustel, 2011. ja 2015. aasta Copa Américal, 2016. aastal Copa América Centenariol ning 2013. aasta FIFA konföderatsioonide karikaturniiril.

## Saavutused
;Defensor Sporting
*Uruguay kõrgliiga: 2007–08

;Olimpia
*Paraguay kõrgliiga: Clausura 2011

;Vasco da Gama
*Campeonato Carioca: 2015, 2016

## Välislingid
Coop

**Coop** võib tähendada:
*Coop Eesti
*Coop Pank
*Coop Ühiskaubandusmuuseum
*Coop Norden
*Coop Sverige
*Coop Norge

## Vaata ka
*Ühistu ehk kooperatiiv
Eramõis

**Eramõis** on eraisikule kuuluv mõis.

Keskajal ja uusaja alguses olid eramõisad feodaalide või aadlike valduses olevad mõisad. Uuemal ajal oli eramõis (saksa keeles *Privatgut*) mõisate seas kõige levinum liik. 

Enamik eramõisatest olid omakorda rüütlimõisad. Ajapikku muutusid rüütlimõisad läänivaldustest sisuliselt vabalt pärandatavateks valdusteks. Rüütlimõisa omanikule olid ette nähtud teatud privileegid ja eriõigused oma alal: kohtu- ja politseivõim, jahi- ja kalapüügiõigus, õigus pruulida õlut ja ajada viina, pidada kõrtse ja veskeid ning maksuvabadus riigi ees. Lisaks sellele olid rüütlimõisa omanikul aga riigi ees ka kohustused: võtta osa Maapäevast ja ajada riigiasju ning korraldada tee-ehitust. 

Lisaks läänimõisatele oli Eestis enne 1780. aastaid ka vähesel hulgal täielikult eraomanduses olevaid mõisaid ehk alloode. 1783. aastal muutusid kõik läänimõisatest rüütlimõisad täieõiguslikuks eraomandiks.

19. sajandi keskpaiku määrati kindlaks uute rüütlimõisate asutamise kord ja minimaalsuurus. Kui uuel mõisal polnud piisavalt maad, liigitati see rüütlimõisa õigusteta poolmõisaks ehk maakohaks (*Landstelle*). Eramõisaga sarnase õigusliku seisundiga olid rüütelkonnamõisad.

Eramõisatena püsisid rüütlimõisad kuni 1919. aasta riigistamiseni ehk maareformini.

## Viited
ITunes

**iTunes** on meediapleierit, meediafailide haldamist ja internetiraadio kuulamist võimaldav rakendustarkvara, mille on välja töötanud Apple Inc. 

iTunesi esitleti avalikult 2001. aastal. iTunesi saab kasutada meediafailide allalaadimiseks, organiseerimiseks ja esitamiseks MacOSi ja Windowsi operatsioonisüsteemiga personaalarvutites ja mobiilseadmetes.

## Vaata ka
*iTunes Store
Giorgian De Arrascaeta

**Giorgian Daniel De Arrascaeta Benedetti** (sündinud 1. juunil 1994 Nuevo Berlínis) on Uruguay jalgpallur. Ta mängib ründava poolkaitsjana Brasiilia kõrgliigaklubis Flamengo ja Uruguay jalgpallikoondises.

De Arrascaeta alustas klubikarjääri kodumaa klubis Defensor Sporting. 2013. aastal saadi Uruguay meistrivõistlustel teine koht. 2014. aastal jõuti Lõuna-Ameerika klubide meistrivõistlustel Copa Libertadores poolfinaali, kus kaotati Paraguay klubile Nacional.

2015. aastal sõlmis ta lepingu Brasiilia kõrgliigaklubiga Cruzeiro. 2019. aastal liitus ta Flamengoga, kellega tuli samal aastal Brasiilia meistriks ja võitis Lõuna-Ameerika klubide meistrivõistlused. Aastatel 2018, 2019 ja 2022 on ta valitud Brasiilia kõrgliiga hooaja sümboolsesse koosseisu.

## Koondisekarjäär
2013. aastal võitis ta Uruguay alla 20-aastaste koondisega juunioride maailmameistrivõistlustel hõbemedali. De Arrascaeta lõi turniiril kaks väravat.

Debüüdi Uruguay rahvuskoondises tegi De Arrascaeta 2014. aasta septembris sõprusmängus Lõuna-Korea vastu, andes mängu ainsa värava jaoks väravasöödu. Esimese värava rahvuskoondises lõi ta 6. juunil 2015 sõprusmängus Guatemala vastu. 2022. aasta maailmameistrivõistluste viimases alagrupimängus lõi ta kaks väravat Ghana vastu.

Ta on kuulunud Uruguay koondisse ka 2018. aasta maailmameistrivõistlustel ning 2015. aasta Copa Américal, 2019. ja 2021. aasta Copa Américal.

## Saavutused
;Cruzeiro
*Copa do Brasil: 2017, 2018
*Campeonato Mineiro: 2018
;Flamengo
*Campeonato Brasileiro Série A: 2019, 2020
*Copa do Brasil: 2022
*Supercopa do Brasil: 2020, 2021
*Campeonato Carioca: 2019, 2020, 2021
*Copa Libertadores: 2019, 2022
*Recopa Sudamericana: 2020

## Viited

## Välislingid
* Giorgian De Arrascaeta Soccerway lehel
Operatsioon Ariel

**Operatsioon Ariel** oli liitlasvägede operatsioon Teise maailmasõja käigus, kui 15.-25. juunil 1940 evakueeriti liitlaste väeüksused ja tsiviilisikud Prantsusmaa lahingus Saksamaalt lüüa saanud Prantsusmaa lääneosa sadamatest. Ariel viidi läbi pärast operatsiooni Dynamo (evakuatsioon Dunkirkist) ja operatsiooni Cycle (evakuatsioon Le Havrest, mis lõppes 13. juunil). Brittide ja liitlaste laevadele tegid Prantsusmaa baasidest katet viis Suurbritannia kuningliku õhuväe (RAF) hävitajaeskadrilli, Inglismaa lennukid aitasid viia sadamatest (peamiselt Saint-Nazaire'ist ja Nantes'ist) Suurbritannia, Poola ja Tšehhi sõdureid, tsiviilisikuid ja varustust.

Luftwaffe ründas 17. juunil evakuatsioonilaevu, eiras RAF-i palveid ja lasi Loire'i suudmes põhja Cunard Line'i ookeaniliinilaeva ja HMT Lancastria. Lancastria uppus kiiresti ning päästelaevad jäid tule alla kogu operatsiooni ajaks. Ookeaniliinilaeva pardal oli tuhandeid sõdureid, RAF-i ohvitsere ja tsiviilisikuid; hukkunute arv pole teada, kuna laevale saamiseks tekkinud rüseluses kadus kontroll rahvahulga üle. Õnnetuses hukkus üle 3500 inimese, Ühendkuningriigi valitsus proovis peaminister Winston Churchilli käsul toimunut saladuses hoida.

Osa varustusest pandi laevadele, kuid kuna puudus usaldusväärne informatsioon Saksa jalaväe asukohast ning liikus palju kuulujutte, jäeti mõned operatsioonid poolikuks ning suur osa varustusest jäeti kas maha või hävitati. Kooskõlas 22. juunil Prantsusmaa ja Saksamaa vahel sõlmitud teise Compiègne'i vaherahuga lõppes ametlik evakuatsioon 25. juunil, mitteametlikult evakueeriti inimesi Vahemere sadamatest 14. augustini.
Miguel Trauco

**Miguel Ángel Trauco Saavedra** (sündinud 25. augustil 1992 Tarapotos) on Peruu jalgpallur, kes mängib kaitsja või poolkaitsjana Brasiilia kõrgliigaklubis Criciúma ja Peruu jalgpallikoondises.

Trauco alustas klubikarjääri 2010. aastal kodumaa klubis Unión Comercio. 2016. aastal mängis ta Peruu kõrgliigaklubis Universitario. Sel hooajal mängis ta klubi 39 liigamängus, lõi ühe värava ja andis 11 väravasöötu ning valiti kõrgliiga hooaja parimaks mängijaks.

2016. aasta lõpus sõlmis ta Brasiilia kõrgliigaklubiga Flamengo lepingu kolmeks aastaks.

2019. aasta juulis siirdus ta Prantsusmaa kõrgliigaklubisse Saint-Étienne.

2022. aasta septembris sõlmis ta pooleteise aasta pikkuse lepingu Major League Socceri (MLS) klubiga San Jose Earthquakes.

2024. aasta veebruaris naasis ta Brasiilia kõrgliigasse, kui sõlmis ta üheaastase lepingu Criciúmaga.

## Koondisekarjäär
Debüüdi Uruguay rahvuskoondises tegi Trauco 6. augustil 2014 mängus Panama vastu.

2019. aasta Copa Américal valiti ta turniiri sümboolsesse koosseisu. Ta kuulus Peruu koondisse ka  2016. aasta Copa América Centenariol, 2018. aasta maailmameistrivõistlustel ja 2021. aasta Copa Américal.

## Saavutused
;Unión Comercio
*Copa Perú: 2010
;Universitario
*Peruu Primera División: Apertura 2016
;Flamengo
*Campeonato Carioca: 2017, 2019
*Copa Sudamericana: Teine koht 2019
;Criciúma
*Campeonato Catarinense: 2024

## Viited